**ΜέΡΑ25: Σύγκληση Περιφερειακής Συνδιάσκεψης των χωρών της Ανατολικής Μεσογείου**

Η Κυβέρνηση αφού πρώτα επιδόθηκε σε διμερείς συμφωνίες οριοθέτησης ΑΟΖ και έπειτα δέχθηκε την επιδιαιτησία της Γερμανίας στον διμερή της διάλογο με την Τουρκία, επικοινώνησε χθες με τον έτερο "τοποτηρητή" της περιοχής και γνωστό παγκόσμιο αποσταθεροποιητικό παράγοντα, τον κ. Τραμπ.

Όλα αυτά μάλιστα τη στιγμή που στο Βερολίνο ο Υπουργός Άμυνας επιζητά από τη "συμμαχία" (ΝΑΤΟ) να σταματήσει την πολιτική των ίσων αποστάσεων και ενώ ξεκινάει το περιβόητο Συμβούλιο των Υπουργών Εξωτερικών της ΕΕ για τις "πολυαναμενόμενες" κυρώσεις κατά της Τουρκίας.

Μπορεί λοιπόν για τον κ. Μπορέλ να είναι "κρείττον του λαλείν το σιγάν" κατά τον Κυβερνητικό Εκπρόσωπο, αποτελέσματα όμως δεν βλέπουμε, ούτε και στρατηγική. Μόνο με την σύγκληση Περιφερειακής Συνδιάσκεψης των χωρών της Ανατολικής Μεσογείου μπορεί να υπάρξει προοπτική για δίκαιη, ειρηνική και οικολογική λύση για όλους τους λαούς της περιοχής.

Δήλωση Εκπροσώπου Τύπου ΜέΡΑ25 Μιχάλη Κριθαρίδη